**Aki Alexander Felix Lindén** (s. 19. huhtikuuta 1952 Kööpenhamina, Tanska) on suomalainen lääkäri, terveydenhuollon johtaja ja poliitikko. Lindén on koulutukseltaan myös valtiotieteiden maisteri. Puoluekannaltaan hän on sosiaalidemokraatti.

Lindén on profiloitunut terveydenhuollon ja terveyspolitiikan aktiivisena keskustelijana ja vaikuttajana. Lindén on julkisen terveydenhuollon puolestapuhuja.

Lindénin lääkärinura alkoi vuonna 1978 terveyskeskuslääkärinä Turussa. Vuosina 1987–1994 hän työskenteli Porin terveyskeskuksen johtavana ylilääkärinä. Sieltä hän siirtyi vuonna 1995 Länsi-Suomen lääninlääkäriksi. Vuosina 2001–2010 Lindén työskenteli Varsinais-Suomen sairaanhoitopiirin johtajana. Vuosina 2010–2018 hän oli eläköitymiseensä asti HUSin toimitusjohtajana. Johtotehtävistään huolimatta Lindén teki vielä 2000-luvulle saakka osa-aikaisesti myös käytännön lääkärintyötä.

Lindén oli Turun kaupunginvaltuutettu 1977–1997, ensin SKDL:n ja vuodesta 1994 SDP:n valtuutettuna. Uudestaan Lindén valittiin Turun kaupunginvaltuustoon kuntavaaleissa 2021, jolloin hän oli myös pormestariehdokkaana. Eduskuntavaaleissa 2019 Lindén sai kaikkiaan 8 963 ääntä ja tuli valituksi eduskuntaan. Aluevaaleissa 2022 Lindén sai vaaleissa toiseksi eniten ääniä sekä koko maassa että paikallisesti saatuaan 7 663 ääntä Varsinais-Suomen hyvinvointialueella. Lindén nimitettiin perhe- ja peruspalveluministeriksi 4. helmikuuta 2022.

Koulutus ja työura
------------------

Aki Lindén on valmistunut Turun yliopistosta lääketieteen lisensiaatiksi ja valtiotieteen maisteriksi. Hänellä on sekä yleislääketieteen että terveydenhuollon erikoislääkärin pätevyys.

Lääkäriksi valmistuttuaan vuonna 1977 Lindén toimi terveyskeskuslääkärinä Turussa. Porin kaupungin terveyskeskuksen johtavana ylilääkärinä hän toimi vuosina 1987–1994. Porin terveyskeskuksissa otettiin tällöin käyttöön hänen kehittämänsä omalääkärimalli, joka otettiin myöhemmin käyttöön valtakunnan laajuisesti. Omalääkärimallin tarkoituksena oli taata kuntalaisille nopeampi lääkäriin pääsyn ja terveydenhoidon resurssien riittävyys. Turkuun Lindén palasi Länsi-Suomen lääninlääkäriksi vuonna 1995. Merkittävä erityistehtävä oli toimiminen vuonna 1994 sattuneen Estonian meripelastuksen johtoryhmän jäsenenä.*lähde?*

Sosiaali- ja terveysministeriön alaisessa Terveydenhuolto 2000-luvulle -kehittämisprojektissa Lindén toimi Länsi-Suomen alueen projektijohtajana. Hän on osallistunut useiden julkisten työryhmien työhön jäsenenä tai asiantuntijana.*lähde?*

Varsinais-Suomen sairaanhoitopiirin johtajaksi hänet nimitettiin vuonna 2001. Tehtävässä keskeisiä kehittämiskohteita olivat potilasjonojen lyhentäminen, T-sairaalan rakentaminen ja Tyksin aseman vahvistaminen yliopistosairaaloiden joukossa. Vuonna 2010 hänet valittiin Helsingin ja Uudenmaan sairaanhoitopiirin (HUS) toimitusjohtajaksi. Toimitusjohtajan tehtävästä Lindén jäi eläkkeelle vuonna 2018.

HUSin toimitusjohtajan asemassa Lindén suhtautui kriittisesti Sipilän hallituksen esittämään sote-uudistukseen, etenkin niin kutsutun laajan valinnanvapauden osalta, ja kertoi työskennelleensä uudistushankkeen kaatamiseksi.

Virkarikosepäilyt
-----------------

Lokakuussa 2023 tiedotettiin, että poliisi epäilee Lindéniä virkavelvollisuuden rikkomisesta liittyen HUSin vuodesta 1998 alkaen ilman kilpailutusta tekemiin hankintoihin, joiden epäillään rikkoneen hankintalakia. Lindénin mukaan hän ei itse ole tehnyt virheitä eikä osallistunut tutkinnan kohteena oleviin hankintoihin. Eduskuntaryhmän puheenjohtajan Tytti Tuppuraisen mukaan SDP oli tietoinen rikostutkinnasta jo ennen kevään 2023 eduskuntavaaleja.

Poliittinen ura
---------------

Aki Lindén aktivoitui poliittisesti kouluaikoinaan Suomen suurimmassa koulussa Porin suomalaisessa yhteislyseossa 1960-luvulla. Valtakunnallisena vaikutusfoorumina oli tuolloin Teiniliitto. Hän oli myös taistolaisen Turun Marxilaisten Opiskelijoiden puheenjohtaja. Lindén on sanonut, että nykyään nuoruuden radikaalit mielipiteet tuntuvat huvittavilta. 

Lindén valittiin Turun kaupunginvaltuustoon SKDL:n listoilta vuonna 1977. Hän loikkasi SDP:hen 1994, vaikka harkitsi siirtymistä ensin Vasemmistoliittoon. Lindén joutui luopumaan valtuustopaikasta, koska lainmuutoksen myötä hän ei enää lääninlääkärinä voinut olla kunnanvaltuutettu. Lindén toimi useiden lautakuntien jäsenenä ja puheenjohtajana.*lähde?*

Eduskuntavaaleissa 2019 hän oli puolueen kansanedustajaehdokkaana Varsinais-Suomen vaalipiirissä. Lindén oli yli 9 000 äänellään SDP:n äänikuningas Varsinais-Suomessa, ja hänet valittiin kansanedustajaksi. Vuoden 2023 eduskuntavaaleissa Lindén valittiin uudestaan kansanedustajaksi 9 272 äänellä.

Kuntavaaleissa 2021 Lindén oli ehdolla ja SDP:n pormestariehdokkaana Turussa ja sai Turun suurimman äänimäärän 3 474 ääntä. Pormestarin paikan sai Turun suurimmaksi puolueeksi yltänyt kokoomus.

Aluevaaleissa 2022 Lindén sai toiseksi eniten ääniä sekä koko maassa että paikallisesti saatuaan 7 663 ääntä Varsinais-Suomen hyvinvointialueella.

Yksityiselämä
-------------

Lindén on naimisissa, ja hänellä on kaksi aikuista lasta. Hän on asunut lapsuutensa Kuopion ja Porin sairaaloiden pihapiirissä. Lindénin isoisä oli Suomen puolustusvoimien ensimmäinen ylilääkäri, lääkintäkenraalimajuri Väinö Lindén.*lähde?*

Lähteet
-------

1. ↑  Saikkonen, Merituuli: Husin uusi toimitusjohtaja haluaisi eroon poliitikoista *HS.fi*.  6.5.2010. Viitattu 19.6.2023.
2. ↑  .aspx Aki Lindén *Suomen kansanedustajat*. Eduskunta. Viitattu 26.4.2019.
3. ↑  Elina Kervinen, Sdp:n Aki Lindén jäi loppu­metreillä kakkoseksi kamppailussa koko maan ääni­haravan tittelistä Helsingin Sanomat 24.1.2022, viitattu 29.1.2022
4. ↑  Aki Lindén *akilinden.fi*.  Arkistoitu 12.8.2020. Viitattu 5.4.2019.
5. ↑  Aki Lindén SDP:n ehdokkaaksi Varsinais-Suomeen *Kuntalehti*.  5.11.2018.
6. 1 2
7. ↑  Ehdokkaat
8. 1 2  Vasemmistoliiton Li Anderssonista äänikuningatar *iltalehti.fi*. Viitattu 24.1.2022.
9. ↑  Aki Lindén perhe- ja peruspalveluministeriksi *Valtioneuvosto*. Viitattu 4.2.2022.
10. 1 2 3 4  Railo, Erkka: Aki Lindén kaatoi Sipilän soten, ja nyt hän aikoo korjata Suomen terveyskeskukset *MustRead*.  30.9.2019. Viitattu 30.9.2019.
11. ↑  STM:n asiantuntijalääkäri: Omalääkärimalli kaatui poliittisiin valintoihin ja lääkäripulaan *Yle Uutiset*. Viitattu 13.4.2019.
12. ↑  Aki Lindén Varsinais-Suomen sairaanhoitopiirin johtoon *Lääkärilehti.fi*. Viitattu 30.9.2019.
13. ↑  HUS:n toimitusjohtaja: "Täydellisten markkinoiden teoria ei päde terveydenhuoltoon" *Kauppalehti*. Viitattu 30.9.2019.
14. ↑  Aki Lindén sanoo suoraan: "Tein 829 päivää työtä soten kaatamiseksi" *Uusi Suomi*. Viitattu 30.9.2019.
15. ↑  HUSin pomo kumoaa väittämän, jonka mukaan valinnanvapauden ansiosta köyhäkin pääsee tulevaisuudessa yksityislääkärille *Kaleva.fi*. Viitattu 30.9.2019.
16. ↑  Hirvonen, Saara: HUS-yhtymän virkarikosepäilyt siirtyivät syyteharkintaan – TS: yksi epäillyistä on kansanedustaja Aki Lindén *Yle Uutiset*.  30.10.2023. Viitattu 2023-10-30i.
17. ↑  Hirvonen,Saara: Nyt puhuu virkavelvollisuuden rikkomisesta HUS-yhtymässä epäilty kansanedustaja Aki Lindén: "Olen pyrkinyt kaikin tavoin auttamaan poliisia" *Yle Uutiset*.  30.10.2023. Viitattu 30.10.2023.
18. ↑
19. ↑  Nyt hän on Sdp:n ehdokas, 1975 oli vallankumousta ja kommunismia (Verkkouutiset on kokoomuksen äänenkannattaja.) *Verkkouutiset*.  01.11.2018.
20. ↑  Taistolaistaustainen entinen sairaala­pomo – tällainen mies on ministeriksi nouseva Aki Lindén Ilta-Sanomat. Viitattu 19.8.2022.
21. ↑  Tässä ovat Varsinais-Suomen vaalipiiristä valitut kansanedustajat *yle.fi*.  14.4.2019. Viitattu 16.4.2019.
22. ↑  Eduskuntavaalit 2023: Varsinais-Suomen vaalipiiri, valitut  5.4.2023. OIkeusministeriö. Viitattu 15.4.2023.


|  |  |  |
| --- | --- | --- |
| Edeltäjä:**Krista Kiuru** | **Suomen perhe- ja peruspalveluministeri**2022 | Seuraaja:**Krista Kiuru** |

|  |  |  |  |  |  |
| --- | --- | --- | --- | --- | --- |
| 

| * n
* k
* m
Marinin hallitus |
| --- |
|  |
| **Marin** |
|  |
| * Andersson
* Blomqvist
* Haatainen
* Haavisto
* Harakka
* Henriksson
* Honkonen
* Kaikkonen
* Kari
* Kiuru
* Kosonen
* Kulmuni
* Kurvinen
* Leppä
* Lindén
* Lintilä
* Mikkonen
* Ohisalo
* Paatero
* Pekonen
* Saarikko
* Saramo
* Sarkkinen
* Savola
* Skinnari
* Tuppurainen
* Vanhanen
 |

 |

Sosialidemokraattien kansanedustajat

|  |  |  |  |  |  |  |
| --- | --- | --- | --- | --- | --- | --- |
| 

| * n
* k
* m
Sosiaalidemokraattien kansanedustajat 2019–2023 |
| --- |
|  |
| Eduskuntaryhmä(40) | 
* Asell
* Berg
* Eloranta
* Eskelinen
* Filatov
* Gustafsson
* Guzenina
* Haatainen
* Harakka
* Heinäluoma
* Kari
* A. Kiljunen
* K. Kiljunen
* Kiuru
* Koskinen
* Kvarnström
* Kymäläinen
* Lindén
* Lindtman
* Malm
* Marin
* Mäkinen
* Mäkisalo-Ropponen
* Mäkynen (2019–)1
* Nurminen
* Ojala-Niemelä
* Paatero
* Piirainen
* Rantanen
* Rinne
* Salonen
* Skinnari
* al-Taee
* Taimela
* Tuppurainen
* Tuomioja
* Urpilainen (2019)1
* Viitanen
* Viljanen
* Väätäinen
* Werning

 |
|  |
| 1 Jutta Urpilainen valittiin joulukuussa 2019 komissaariksi Euroopan komissioon, jolloin hänen tilalleen eduskuntaan nousi Matias Mäkynen. |

 |

|  |  |  |  |  |  |  |
| --- | --- | --- | --- | --- | --- | --- |
| 

| * n
* k
* m
Sosiaalidemokraattien kansanedustajat 2023–2027 |
| --- |
|  |
| Eduskuntaryhmä(43) | 
* Asell
* Berg
* Eloranta
* Eskelinen
* Filatov
* Gebhard
* Guzenina
* Haatainen
* Hamari (2023–)1
* Harakka
* Heinäluoma
* Hiltunen
* Kari
* Kiljunen
* Kiuru
* Kokko
* Koskinen
* Kvarnström
* Kymäläinen
* Lindén
* Lindtman
* Lyly
* Malm
* Marin (2023)1
* Marttila
* Merinen
* Mikkonen
* Mäkinen
* Mäkynen
* Nikkanen
* Nurminen
* Ojala-Niemelä
* Peltonen
* Perholehto
* Rantanen
* Razmyar
* Räsänen
* Skinnari
* Suhonen
* Tuppurainen
* Viitala
* Viitanen
* Väätäinen
* Werning

 |
|  |
| 1 Sanna Marin nimitettiin syyskuussa 2023 Tony Blair Instituten strategiseksi neuvonantajaksi, jolloin hänen tilalleen eduskuntaan nousi Lotta Hamari. |

 |

Varsinais-Suomen vaalipiirin kansanedustajat

|  |  |  |  |  |
| --- | --- | --- | --- | --- |
| 

| * n
* k
* m
Varsinais-Suomen vaalipiirin kansanedustajat 2019–2023 |
| --- |
|  |
| Kansanedustajat(17) | 
* Andersson
* Bergqvist
* Elomaa
* Eloranta
* Junnila
* Kanerva (2019–2022†)
* Kiviranta
* Lindén
* Lundén
* Orpo
* Saarikko
* Sirén
* Taimela
* Tavio
* Valkonen (2022–2023)
* Virolainen
* Virta
* Yrttiaho

 |

 |

|  |  |  |  |  |
| --- | --- | --- | --- | --- |
| 

| * n
* k
* m
Varsinais-Suomen vaalipiirin kansanedustajat 2023–2027 |
| --- |
|  |
| Kansanedustajat(17) | 
* Aalto-Setälä
* Andersson
* Bergqvist
* Elomaa
* Eloranta
* Furuholm
* Junnila
* Lahdenperä
* Lindén
* Lundén
* Nikkanen
* Orpo
* Saarikko
* Sirén
* Tavio
* Valkonen
* Virta

 |

 |



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta
* Yle

 |

 |